MINISTERSTVO ŠKOLSTVA
SLOVENSKEJ REPUBLIKY
Číslo: 123/2002-sekr.

Materiál na rokovanie
vlády Slovenskej republiky

Dodatok č. 2

k návrhu na použitie prostriedkov štátneho rozpočtu získaných v súlade so zákonom SNR č. 194/1990 Zb. o lotériách a iných podobných hrách v znení neskorších predpisov, rozpočtovaných v rozpočtovej kapitole Všeobecná pokladničná správa na finančné zabezpečenie aktivít rezortu školstva Slovenskej republiky

Podnet:							Obsah materiálu:

uznesenie vlády SR č. 790				1. Návrh uznesenia
zo dňa 30. augusta 2001 bod C.22.				2. Predkladacia správa

Predkladá:

Milan Ftáčnik
minister školstva 
Slovenskej republiky

Bratislava, február 2002

VLÁDA SLOVENSKEJ REPUBLIKY

NÁVRH
UZNESENIE VLÁDY SLOVENSKEJ REPUBLIKY
č.
z

k návrhu na použitie prostriedkov štátneho rozpočtu získaných v súlade so zákonom SNR č. 194/1990 Zb. o lotériách a iných podobných hrách v znení neskorších predpisov, rozpočtovaných v rozpočtovej kapitole Všeobecná pokladničná správa na finančné zabezpečenie aktivít rezortu školstva Slovenskej republiky

Číslo materiálu:
Predkladateľ: minister školstva
___________________________________________________________________________

Vláda

A.	schvaľuje

A.1. 	návrh na použitie prostriedkov štátneho rozpočtu získaných v súlade so zákonom SNR č. 194/1990 Zb. o lotériách a iných podobných hrách v znení neskorších predpisov, rozpočtovaných v rozpočtovej kapitole Všeobecná pokladničná správa na finančné zabezpečenie aktivít rezortu školstva Slovenskej republiky v celkovej výške 551 100 tis. Sk

A.2.	zvýšenie finančných prostriedkov pre dotknuté rozpočtové programy kapitoly Ministerstva školstva Slovenskej republiky

A.3. 	finančné prostriedky na podporu Tatranskej Horskej služby štátnych lesov TANAP vo výške 7 000 tis. Sk

B.	ukladá

ministrovi financií

B.1.	uvoľniť z kapitoly Všeobecná pokladničná správa do kapitoly Ministerstva školstva Slovenskej republiky finančné prostriedky v sume 279 050 tis. Sk
 	priebežne

ministrovi školstva

B.2. 	zabezpečiť účelové použitie rozpočtových prostriedkov
priebežne

B.3. 	vykonať nevyhnutné presuny finančných prostriedkov v rámci schválených oblastí a účelového určenia
priebežne

Vykonajú:	minister financií
minister školstva

Predkladacia správa  

	Ministerstvo školstva SR predložilo listom č. 123/2002-sekr. zo dňa 31. januára 2002 na rokovanie vlády SR materiál Návrh na použitie finančných prostriedkov štátneho rozpočtu, vyčlenených pre rezort školstva v rozpočtovej kapitole Všeobecná pokladničná správa na zabezpečenie aktivít rezortu školstva SR.
	Vzhľadom na to, že Ministerstvo financií SR zaslalo svoje pripomienky až po stanovenom termíne, kedy už tento materiál bol predložený na rokovanie vlády SR, Ministerstvo školstva SR predložilo Dodatok k návrhu na použitie finančných prostriedkov štátneho rozpočtu, vyčlenených pre rezort školstva v rozpočtovej kapitole Všeobecná pokladničná správa na zabezpečenie aktivít rezortu školstva SR. Dodatok obsahoval vyhodnotenie pripomienkového konania a zapracované pripomienky.
	Dňa 13. februára 2002 bol uvedený materiál zaradený na rokovanie vlády SR, ale vzhľadom na stanovisko Ministerstva financií SR rokovanie o tomto materiáli bolo prerušené.
	Dňa 15. februára 2002 sa na Ministerstve financií SR uskutočnilo rokovanie k materiálu “Návrh na použitie prostriedkov štátneho rozpočtu získaných v súlade so zákonom SNR č. 194/1990 Zb. o lotériách a iných podobných hrách v znení neskorších predpisov, rozpočtovaných v rozpočtovej kapitole Všeobecná pokladničná správa na finančné zabezpečenie aktivít rezortu školstva Slovenskej republiky” a k “Dodatku” k tomuto materiálu. Na rokovaní Ministerstvo financií SR predložilo stanovisko, kde sa konštatovalo, že ich pripomienky k materiálu sú v “Dodatku” zapracované, ale pre jednoznačnosť materiálu žiadalo v návrhu uznesenia v časti A. doplniť nový bod:

A.3. 	finančné prostriedky na podporu Tatranskej Horskej služby štátnych lesov TANAP vo výške 7 000 tis. Sk

	Ministerstvo financií SR po zapracovaní uvedenej pripomienky odporučilo prerokovanie materiálu vo vláde.
	Táto pripomienka bola zapracovaná do návrhu uznesenia vlády SR, ktorý predkladáme.
	Vzhľadom na to, že Ministerstvo financií SR žiada v návrhu uznesenia v časti A. doplniť nový bod A.3., v ktorom sa schvaľujú finančné prostriedky pre uvedenú horskú službu na celý rok 2002, navrhujeme aj bod A.1. pre jednoznačnosť doplniť o celú čiastku určenú pre rezort školstva na rok 2002  vo výške 551 100 tis. Sk (t. j. po odpočítaní                7 000 tis. Sk určených pre uvedenú horskú službu) s tým, že bod B.1. (v ktorom sa žiada uvoľniť v I. polroku 2002 50% z celkových prostriedkov na rok 2002) zostáva nezmenený.
Bod A.1. bol doplnený nasledovne:

“.......na finančné zabezpečenie aktivít rezortu školstva Slovenskej republiky v celkovej výške 551 100 tis. Sk”